Mawazo

MAWAZO
Maneno ya mama ya mwisho yalikuwa bado akilini mwangu. Mwanangu, mapambo ya nyumba si dirisha dunia, tambara kovu mwana usije ukaharakisha, nasema mwana usiwaamini watu dunia hili na uchunge kuvaa viatu visivyo kutosha." Haya yatabaki akilini mwangu mpaka ile siku nami ntatenganishwa mwili na roho niende milele kupumzika. Bado mpaka sasa maneno haya yaliibua miseto na hisia na kuleta machozi kwenye macho yangu maangavu na laini. Nilihisi uchungu moyoni mwangu, bado najaribu kukubali hatima yangu ya maisha kweli dunia ni tambara kovo ina asali na shubiri zake. 
Mama alikuwa mke wa kwanza wa babangu mzee Osiango. Baba hakutosheka na mama kama mke wake kwa hivyo nikiwa bado kwenye kidato cha pili baba alimwoa mwanamke mwingine. Kama kawaida ya mamangu hakuzua zogo na vurumai, alijinyamazia, akajieka maneno yake moyoni na hasira zake na baada ya hapo mama alimkaribisha mke mwenza. Hakumwonyesha chuki hata siku moja na kwa hayo mama wa kambo yule alichukulia sifa ya mama kuwa ni mnyamavu na kuanza kuvuruga mambo pale nyumbani na haya yote yalichangia tanzia ya mama. 
Baba alipumbazwa macho na mama kambo kila kitu chake aliandika kwa jina la mama kambo, gari lake, jumba letu la kifahari na hata mashamba yake yote. Sisi hatukujua mipango yake, mimi nilimwona kama mtu mzuri kwa kuwa hakupenda vurumai na aliweza pia saa zingine kunipa hela za kutumia hapa na pale. Kumbe alikuwa chui aliyovaa ngozi ya kondoo kutuhanda na kisha baadaye kutoa makucha yake na kutuonyesha tabia zake halisi. 
Baada ya mama kambo kuandikiwa mali yote ya baba tabia zake zilibadilika hata zile hela niliacha kupewa alianza kumtusi baba na hata akamwagiza aanze kula chakula cha mama, chake akikome. Mama alipojaribu kuingilia alipewa matusi aina yake, mara yeye ni mchawi mara hajui kutunza vitu zake eti amwache yeye na mume wake watatue shida zao. Ajuza kama yeye hakustahili kuingilia mambo yao. Mama aliufyata ulimi wake na kujihusisha na yake. 
Baada ya miezi miwili baada ya baba kumuandikia mali yake yote, baba alipatikana chumbani mwake ameaga dunia. Kupelekwa hospitalini eti kafa na mshtuko wa moyo. Mama alijaribu kuchunguza kini lakini wapi madaktari walisema ni hali ya kawaida. Mama alipofuatilia mambo vizuri alipata kuwa mali yote ya baba yalikuwa yameandikwa kwa jina la mama kambo. Alipouliza alikabiliwa na matusi eti ni wivu. Mama angefanya nini wala hangefanya nini. Tulinyanganywa mali yote. Katika matanga ya baba mama kambo alijifanya mzuri eti kamwambia mama pole na kumwahidi kuishi pamoja naye kwa amani. Mama alivyokuwa mpole akakubali. Mama Kambo alimpa chakula kilichotiwa sumu na usiku kabla ya baba kuzikwa mama aliaga dunia. 
Sasa nipo kibandani mwangu vitongojini mwa madongoporomo naishi kwa taabu sana. Mwana niliyokuwa nacho sasa sina bado wasia wa mama naukumbuka tena narudi kulia kama mtoto mdogo.